La delegació de Manteniment i Aigües de Sagunt intervenen en l'adequació dels carrers 2 de Maig i Mariano Mestre
05 d’abril 2019

![](/media/r1nmg4mj/77-20190405_121445_cuerpo.jpg)  
  

La delegació de Manteniment i l'empresa Aigües de Sagunt intervenen als carrers 2 de Maig i Mariano Mestre de Sagunt. Es tracta d'un projecte coordinat en el qual Aigües de Sagunt està procedint actualment a la renovació de tota la xarxa d’abastiment d'aigua potable i clavegueram dels dos carrers.

Les actuacions per part d'Aigües de Sagunt suposen una inversió de 180.000 euros i les corresponents a l'Ajuntament de Sagunt seran de 250.000 euros. Estes últimes corresponen a la part superior dels carrers, que consistirà a canviar el paviment del sòl, posar baranes de forma correcta en les carxates i renovar la il·luminació dels carrers adequant-la, passant els cables per terra, entre d’altres.

![](/media/l4obo0ne/77-20190405_120042_cuerpo.jpg)  

El regidor de Manteniment, Pepe Gil, ha assegurat que el projecte “**està coordinat entre Aigües de Sagunt i l'Ajuntament de Sagunt per a poder fer-ho de la manera més òptimament possible i per a solucionar tots els problemes que tenen estos carrers des de fa temps degut al mal estat**”. Respecte a les actuacions per part de l'Ajuntament, “**el projecte ja està redactat i es licitarà al més prompte possible per a intentar que l'actuació d'Aigües de Sagunt i l'Ajuntament siga continuada i no haver de tornar a obrir**”, ha afirmat Gil.

El primer tinent d’alcalde ha declarat, a més que, recentment, “**han aparegut restes de l'aqüeducte romà que ve des del Clot del Moro, vorejant la muntanya i que contínua pel carrer Aqüeducte. Ja s'està catalogant, s'estan fent les faenes per a tindre la informació necessària i posar-ho en valor i després identificar la zona d'una forma especial per a saber que està ahí l'aqüeducte**”.

Finalment, Gil demana disculpes per les obres, ja que “**hi ha molèsties, però esperem que se solucionen en el menor temps possible**”. 

![](/media/3awdpa4p/77-20190405_120940_cuerpo.jpg)  
![](/media/0pqb0ymp/77-20190405_120709_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-manteniment-i-aigues-de-sagunt-intervenen-en-l-adequacio-dels-carrers-2-de-maig-i-mariano-mestre/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-manteniment-i-aigues-de-sagunt-intervenen-en-l-adequacio-dels-carrers-2-de-maig-i-mariano-mestre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-manteniment-i-aigues-de-sagunt-intervenen-en-l-adequacio-dels-carrers-2-de-maig-i-mariano-mestre/ "Linked In")
*   [](mailto:?body=https://aytosagunto.es/va/actualitat/la-delegacio-de-manteniment-i-aigues-de-sagunt-intervenen-en-l-adequacio-dels-carrers-2-de-maig-i-mariano-mestre/)